Postural ortostatisk takykardi-syndrom

Postural ortostatisk takykardi-syndrom (POTS) er en medisinsk tilstand som omfatter forstyrrelser i det autonome nervesystemet og kjennetegnes av ortostatiske symptomer (oppreist stilling) som takykardi, synkope/nærsynkope, hjertebank, svakhet i beina og akrocyanose.
For å stille diagnosen POTS registrerer man hjertefrekvensen og blodtrykket i liggende og stående stilling. Får pasienten en økning i hjertefrekvens på minst 30 slag/min innen 10 min, uten ortostatisk hypotensjon (blodtrykket holder seg normalt) kan diagnosen stilles.
De siste årene er det funnet holdepunkter for at POTS er en autoimmun sykdom.
POTS er oftest diagnostisert av kardiolog (41 %) og nevrolog (19 %). Gjennomsnittlig antall leger sett før diagnosen er 7, og gjennomsnittlige forsinkelse før diagnose er 4,7 år. Den vanligste alderen for når symptomene først inntrer er 14 år, men 47 % opplever sine første symptomer etter de fylte 18 år.
POTS-pasienter har blitt rapportert å ha en grad av funksjonsnedsettelse som man ser i tilstander som kronisk obstruktiv lungesykdom og kongestiv hjertesvikt. Omtrent 25 % av POTS-pasientene er så dårlige at de ikke kan jobbe eller gå på skole.
Medisiner for å behandle symptomene på POTS er β-blokker, Midodrin, fludrocortison, pyridostigmin, klonidin, methyldopa, droxidopa, desmopressin, Ivabradin, og modafinil.
De siste årene har et økende antall studier indikerer at POTS er en autoimmun sykdom.
Det er funnet at 89 % av pots-pasienter har forhøyede verdier av autoantistoffer for alfa-1 adrenerge reseptorer. Det er også funnet en sterk sammenheng mellom nivåer av adrenerge α1-reseptor autoantistoffer og alvorlighetsgraden av POTS symptomer.
Ved å fungere som en delvis agonist, antas antistoffer mot alfa1 adrenerge reseptorer å redusere effektiviteten av noradrenalin vasokonstriksjon. Dette fører til økt sympatisk aktivitet i stående stilling, som igjen fører til høyere puls (takykardi) uten endring i blodtrykk.
75 % av POTS-pasienter blir feildiagnosert som angst, panikkanfall, vasovagal synkope og kronisk tretthetssyndrom (CFS).
Et stort antall av pasienter (77 %) har opplevd at leger har tolket symptomene som et psykiatrisk problem før de fikk riktig diagnose. Årsaken er at POTS symptomer som takykardi (høy puls) og hjertebank også forekommer i ulike angst lidelser.
Flere undersøkelser har etablert at takykardi og kognitive problemer hos POTS-pasienter ikke er forårsaket av angst, men at det er en fysiologisk respons ved redusert venøs tilbakestrømning til hjertet.
I Norge blir POTS ofte feildiagnosert som kronisk tretthetssyndrom (CFS).
Forekomsten av POTS er ukjent, men man regner med at det er 170 POTS pasienter per 100 000 individer
Tilstanden er mer vanlig hos kvinner (5:1)
Hjerterytmeforstyrrelser, feokromocytom, Addisons sykdom, angst, dehydrering, og medikamenter
Mange POTS-pasienter har andre medisinske problemer eller relaterte diagnoser.
β-blokker og Ivabradin
Klonidin (alfa-2-reseptoragonist) og methyldopa
Fludrocortison (kortisonpreparat), erythropoietin (EPO) og desmopressin
Midodrin (selektiv alfa-1-reseptoragonist) og droxidopa
Pyridostigmin og octreotide
Metylfenidat (Ritalin) og modafinil
Det er rapportert at noen personer har utviklet POTS etter covid-19-infeksjon.
Her følger noen eksterne lenker til forskning omkring POTS: